CM को बोलीं- एक ही हुई, 2022 में कहा था- पहले विवाह से 2 बेटियां
कांग्रेस नेता नवजोत सिंह सिद्धू और मुख्यमंत्री भगवंत मान के बीच शादियों को लेकर चले विवाद में डॉ. नवजोत कौर एंट्री करके फंसती दिख रही हैं।  Navjot Kaur Sidhu Troll After Tweet; Comment CM Bhagwant Mann | Two Marriage Marriage War Twitter Two Marriage Marriage War Twitter Navjot Singh Sidhu
कांग्रेस नेता नवजोत सिंह सिद्धू और मुख्यमंत्री भगवंत मान के बीच शादियों को लेकर चले विवाद में डॉ. नवजोत कौर एंट्री करके फंसती दिख रही हैं। दरअसल, नवजोत कौर ने बीते दिन अपने ट्वीट में कहा था कि नवजोत सिंह सिद्धू के पिता भगवंत सिंह सिद्धू ने एक ही शादी की है, लेकिन इस ट्वीट के बाद वह लगातार ट्रोल हो रही हैं।
मामला 28 जनवरी 2022 का है। विधानसभा चुनावों में नवजोत सिंह सिद्धू अमृतसर ईस्ट से उम्मीदवार थे। इसी दौरान उनकी एक बहन सूमन तूर आ गई। जिन्होंने नवजोत सिंह सिद्धू की इमेज को डैमेज करने का काम किया। इसी दिन नवजोत कौर सिद्धू अमृतसर में प्रचार में व्यस्त थी।
इसी दौरान उनसे सवाल पूछा गया। जिसका जवाब देते हुए नवजोत कौर ने कहा था- वह सुमन तूर को नहीं जानती। नवजोत सिद्धू के पिता के दो विवाह हुए थे। पहले विवाह से उनकी 2 बेटियां थीं, लेकिन मैं उन्हें नहीं जानती।
ट्रोल हो रही हैं नवजोत कौर
डॉ. नवजोत कौर के बीते दिनों किए गए ट्वीट के बाद वह लगातार ट्रोल हो रही हैं। लोग बीते साल की उन्हीं की वीडियो को लगा कर ट्वीट कर रहे हैं। जिसमें वह साफ बोल रही हैं कि उनके ससुर भगवंत सिंह की पहले विवाह से दो बेटियां थी, जिन्हें वह नहीं जानती।
क्या था विवाद... 
नवजोत सिंह सिद्धू ने बीते दिन पहले ही सीएम भगवंत मान पर दो शादियां करने का तंज कसा था। जिस पर सीएम भगवंत मान ने नवजोत सिंह सिद्धू पर तंज कसते हुए कहा था कि उनके पिता ने तो खुद दो शादियां करवाई थी। नवजोत सिंह सिद्धू अपनी दूसरी मां के बेटे हैं। अगर उनके पिता ने दूसरी शादी ना करवाई होती तो आज नवजोत सिंह सिद्धू का कोई वजूद ना होता।
नवजोत सिंह सिद्धू की पत्नी डॉ. नवजोत कौर ने भी सीएम भगवंत मान के उनके ससुर की दो शादियों के ट्वीट पर जवाब दिया। डॉ. नवजोत कौर ने लिखा था- सीएम भगवंत मान मुझे नहीं लगता कि नवजोत ने आपके निजी जीवन पर गंभीरता से टिप्पणी की है। क्योंकि हमें इसके बारे में बात करने का बिल्कुल अधिकार नहीं है। लेकिन आपके पास कुछ तथ्य गलत हैं। नवजोत सिद्धू के पिता, (एडवोकेट जनरल पंजाब) भगवंत सिंह सिद्धू ने केवल एक ही शादी की थी।